**INTÉZMÉNY NEVE: Almamellék-Somogyhárságyi Általános Iskola és Kollégium Somogyhárságyi Tagiskolája**

**MUNKATERV**

**2022/23. TANÉV**

Készítette: Lovászné Kaizer Renáta

tagintézményvezető

**Somogyhárságy, 2022. október 5.**

**Bevezetés**

* A munkaterv elkészítésénél a következő dokumentumokat vettük figyelembe:
  + pedagógiai program
  + helyi tanterv
  + a felmérések eredményeire
  + az elkészített statisztikára
  + a tanévnyitó értekezleten elfogadott célok, határozatok
* jogszabályi keret

Munkatervemet a **Nemzeti alaptanterv kiadásáról, bevezetéséről és alkalmazásáról szóló az 5/2020. (I.31.) Korm. rendelet**, **a Kormány 368/2022. (IX. 29.) Kormány rendelete a 2022/2023. tanév rendjéről** és a **2011.évi CXC tv**: A nemzeti köznevelésről, a 229/2012 (Vlll.28.) Kormány Rendelet: A nemzeti köznevelésről szóló tv. végrehajtására a 20/2012 (Vlll. 31) EMMI Rendeletre: A nevelési-oktatási intézmények működéséről és a köznevelési intézmények névhasználatáról, valamint végrehajtásáról alapoztam.

**Helyzetelemzés**

* Az intézmény hivatalos neve: Almamellék-Somogyhárságyi Általános Iskola és Kollégium
* Az intézmény székhelye: 7934 Almamellék, Petőfi tér 1.
* A tagintézmény, telephely neve: Almamellék-Somogyhárságyi Általános Iskola és Kollégium Somogyhárságyi Tagiskolája
* A tagintézmény címe: 7925 Somogyhárságy, Rákóczi utca 60.

**Személyi feltételek**

A tantestület létszáma: 3 fő.

Tagintézmény-vezető: Lovászné Kaizer Renáta, 2022.08.15-től megbízással látom el a tagintézmény-vezetői feladatokat 2023.08.15-ig.

|  |  |  |
| --- | --- | --- |
| **Pedagógusok száma** | **Pedagógus munkát közvetlenül segítők száma** | **Technikai dolgozók száma** |
| 3 fő | 0 fő | 3 fő |

**Tantestület, alkalmazotti közösség összetétele:**

***Tanítók:***

* ***Méhész Rita: honismeret 1-2.o., honismeret 3-4.o., német nyelv és irodalom 1.-2. o., német nyelv és irodalom 3.-4. osztály, testnevelés 3.-4.o., környezetismeret 3.-4.o.***
* ***Gáyerné Lutz Bernadett: 1.-2.o matematika, 1-2.o. etika, 3.-4.o. etika, 1.-2.o. testnevelés, ,1.-2.o. technika és tervezés, 3.-4.o. technika és tervezés 1.-2.o. ének zene, 3.-4. o. ének-zene, 1.-2.o. rajz, 3.-4.o. rajz, 3.-4.o. digitális kultúra, 1.-2. tanórán kívüli foglalkozás (tanulószoba) 1.-2.o. osztályfőnök.***
* ***Lovászné Kaizer Renáta: magyar nyelv és irodalom 1.-2.o., magyar nyelv és irodalom 3.-4.o., 3.-4.o. matematika, osztályfőnök 3-4.o.***

***Tanárok: nincs***

***2022-2023. tanévtől a felmenő rendszerben való kivezetés miatt már nem indul felsős évfolyam***

***Megbízási szerződéssel foglalkoztatott pedagógusok: nincs***

***Utazó szakemberek:***

* ***Balogh Erzsébet hitoktató 2 óra 1.-2. és 3.-4. o.***
* ***Kiss Katalin Családsegítő Szolgálat hetente 2 óra 1.-2., 3.-4..o.***

***Pedagógus munkát közvetlenül segítők: nincs.***

***Technikai személyzet***

* ***Fáth Lászlóné: ügyviteli alkalmazott***
* ***Gayer Veronika: ügyviteli alkalmazott***
* ***Fáth László: karbantartó.***

***Közmunkások:***

* ***Kocsis Árpádné, takarító***

**Pedagógusok megbízatásai:**

**Osztályfőnökök:**

* ***Gáyerné Lutz Bernadett: 1-2.o.***
* ***Lovászné Kaizer Renáta: 3-4.o.***

**Munkaközösség vezetők: - Alsós munkaközösség vezető - Lovászné Kaizer Renáta**

**Tankönyvfelelős: Lovászné Kaizer Renáta**

**Kréta kapcsolattartó: Lovászné Kaizer Renáta**

**Adatvédelmi felelős: Lovászné Kaizer Renáta.**

**A tanév során várhatóan bekövetkező, az alkalmazottak foglalkoztatásával kapcsolatos változások:**

***Nyugdíjba vonulók: 1 fő Fáth Lászlóné ügyviteli alkalmazott (40 év)***

***A tanév során jubileumi jutalomra jogosultak: 1 fő Fáth Lászlóné 40 éves jubileum.***

***Pedagógusminősítések: A kollégák között minősítési eljárás a 2022- 2023-as tanévben nem lesz.***

***Továbbképzési terv tervezett megvalósulása a 2022/23-as tanévben:***

|  |  |  |  |
| --- | --- | --- | --- |
| **Továbbképzés megnevezése** | **Hány órás képzés** | **A képzésen résztvevő tervezett létszám** | **A képzés várható költsége** |
| Kompetenciafejlesztő, játékosított digitális pedagógia – online kontakt továbbképzés távoktatási órákkal | 30 óra | 1 fő | 0.-Ft |
| A tanulási motiváció növelése – online kontakt továbbképzés távoktatási órákkal. | 30 órás | 1 fő | 0.-Ft |
| Digitális kultúra tanítása alsó tagozaton | 30 órás | 1 fő | kb. 31.900 Ft |

**Tárgyi feltételek**

**Nyári munkák/felújítások/karbantartások: A járványügyi helyzet szigorú költségvetési korlátai csak a legszükségesebb munkálatok elvégzését tették lehetővé, elsődleges cél a higiénia megteremtése és fenntartása**

A **felújítások, karbantartási munkálatok nagy része a nyár folyamán valósult meg:**

* **a tisztasági, fertőtlenítő takarítás és festés, mázolás megvalósítása a mellékhelységekben (fiú/lány és nevelői mosdókban és illemhelyeken).**
* **a felújítandó fiú mosdó és illemhely felmérése megtörtént, a munkálatok ütemezése folyamatban van.**
* **Udvari tantermünket (1.-2. osztálytermet) az idei tanévtől lezártuk, számukra a főépületben alakítottunk ki tantermet a régi Földrajz szaktanterem helyén. Itt is megtörtént a táblafestés, falazat kijavítása, lábazat festés, szükséges tapétázás.**
* **könyvtár terem: táblafestés, tapétázás, mázolás**
* **3-4. osztály: táblafestés, falazat javítása, lábazat festés.**
* **matematika terem: feleslegessé válás miatt ideiglenesen lezártuk, feleslegessé vált asztalok, padok székek raktározására használjuk.**
* **technika/informatika terem: lábazatfestés, falazat javítás, mázolás**
* **tornaszoba: meszelés, mázolás**
* **tornaszoba külső homlokzat javítás utáni festés folyamatban van**
* **közlekedő folyosó: falazat javítása, lábazat festése, mázolás**
* **öltöző: falazat festés, mázolás**
* **csaptelepek javítása**
* **az iskola épület csatornarendszerének karbantartása, növényzet kivágása, terület tisztítása**

**A tanév során tervezett felújítások, beruházásoka járványügyi helyzet függvényében, annak költségvetési korlátaival együtt tervezhetők:**

|  |  |  |
| --- | --- | --- |
| **Tervezett felújítás, beruházás megnevezése** | **Tervezett időpont** | **Tervezett költség** |
| **Vízelvezető csatorna javítása és cseréje** | **folyamatos a tanév során** | **300.000.-Ft** |
| **Folyosó hideg burkolatának javítása cseréje kb. 30 m2-en.** | **folyamatos a tanév során** | **300.000.-Ft** |

**Tanulói adatok (2022. 09.01.)**

***Létszámadatok***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Osztály** | **létszám** | **számított létszám** | **nemzetiségi oktatásban résztvevők létszáma** | **SNI** | **BTMN** | **HH** | **HHH** | **veszélyeztetett** | **bejáró** | **magán-tanuló** |
| 1. | 8(+3) | 8 | 8 | 0 | 0 | 3 | 0 | 0 | 3 | 3 |
| 2. | 12 | 12 | 12 | 0 | 1 | 3 | 0 | 1 | 1 | 8 |
| 3. | 7 | 7 | 7 | 0 | 0 | 2 | 2 | 2 | 2 | 2 |
| 4. | 5 | 5 | 5 | 0 | 0 | 4 | 1 | 1 | 3 | 2 |
| **Összesen:** | **32(+3)** | **32** | **32** | **0** | **1** | **12** | **3** | **4** | **9** | **15** |

***Elsős beiratkozás:***

***Első osztályos létszámadatunk 7+1 fő***

* ***Hajdú Sándor***
* ***Kovács Pál***
* ***Méhész Alexa Kinga***
* ***Sánta Benett László***
* ***Sárközi Liliána Réka***
* ***Szabó-Szigan Zsolna***
* ***Takács Tündér Illangó***
* ***Rácz Hanna- szülői kérésre évfolyamot ismétel***

***Toldi Bence szünetelő jogviszonyú tanuló (külföldre távozott).***

***Eszter Elizabet szünetelő jogviszonyú tanuló (külföldre távozott).***

***Szabó Zselyke szünetelő jogviszonyú tanuló (külföldre távozott).***

**Bejáró tanulók kimutatása településenként:**

|  |  |  |  |  |
| --- | --- | --- | --- | --- |
|  | Vásárosbéc | Somogyviszló | Somogyhatvan | Összesen |
| 1. osztály | 1 | 1 | 1 | 3 |
| 2. osztály | 1 | 0 | 0 | 1 |
| 3. osztály | 1 | 0 | 1 | 2 |
| 4. osztály | 1 | 0 | 2 | 3 |
| Összesen | 4 | 1 | 5 | 9 |

***Nyár közben lezajlott tanulói létszámváltozások:***

* Az alacsony tanulólétszámok miatt ebben a tanévben nincs felső évfolyamos tanuló a Somogyhárságyi Tagintézményben.
* **Az iskolából eltávozott tanulók létszáma: 10 fő,** 1. osztályból 2 fő, 3. osztályból 2 fő a megszűnt 5. osztályból összesen 6 tanuló.
* **Az iskolába beiratkozott tanulók létszáma: 1 fő** 1. osztályos tanuló.

***Hit- és erkölcstan oktatás:***

|  |  |  |  |
| --- | --- | --- | --- |
| **A bevett egyház megnevezése** | **Évfolyam** | **Csoport megnevezése** | **Csoport létszáma** |
| Magyar Katolikus Egyház | 1.-2. évfolyam | 1. | 8 fő |
| Magyar Katolikus Egyház | 3.-4. évfolyam | 1. | 7 fő |

**Etika oktatáson résztvevő tanulók száma**

|  |  |
| --- | --- |
| **Osztály** | **Létszám** |
| 1.-2. osztály | 12 fő |
| 3. -4. osztály | 5 fő |

***Napközis csoportok:*** Az idei tanévtől csak alsós évfolyamaink vannak, egésznapos oktatási rendszerben (iskolaotthonos oktatás), így napközis csoportunk nem indul.

**A célkitűzések megvalósítását szolgáló tevékenységek az oktató-nevelő munkában**

**Tervek, feladatok a tanévre:**

A munkatervben illetve pedagógiai munkánkban az alábbi területek kapnak hangsúlyt:

* Az új **NAT**-ra épülő helyi tanterv bevezetése a 3. évfolyamon ( 7. évfolyamos tanulóink ebben a tanében nincsenek. ) Új tantárgyként bevezetésre kerül a Digitális kultúra, melyet a 3.-4. osztály összevonása miatt az idei tanévben közös közvetlen órán a 4. évfolyamra is bevezetésre kerül. Így könnyebb lesz az átmenet az 5. évfolyamra.
* **Digitális kompetenciák fejlesztése**, az előző tanév tapasztalataira építve. A gyermekek legyenek képesek hatékonyan bekapcsolódni a pedagógus által szervezett digitális oktatási folyamatokba, képességeikben legyenek önállóbbak.
* **Kommunikációs csatornák lehetőség szerinti használata.** Kréta rendszer legyen a fő kommunikációs csatorna a szülők felé. Ösztönözzük használatát!
* A digitális munkarend idején kialakult **hátrányok felmérése.**
* A felmérést követően **tanmenetbe illesztett fejlesztési tematika** kidolgozása.
* A felzárkóztatási folyamatokat követően **kimeneti** diagnosztizáló **mérés** elvégzése, a felmérés hatékonyságának összesítése.
* **A német nyelvet nemzetiségi nyelvoktatás** formájában. Feladatunk az ehhez kapcsolódó **néprajz és kultúra megismertetése** is, német nemzetiségi honismeret oktatása teszi ezt lehetővé.

Tanórán kívüli tevékenységek során, például a közösségi programokon, az iskolai ünnepségeken is hangsúlyt fektetünk a nemzetiségi kultúra ápolására.

Cél: a nyelvet a gyakorlatban használni tudják a gyermekek, merjenek és tudjanak hétköznapi helyzetetekben kommunikálni.

* **Alapkompetenciák** megbízható fejlesztése.
* **Hátránykompenzálás**, a szociális hátránnyal küzdő tanulók együtt nevelése által differenciált eszköztár és módszertan alkalmazása.
* **Tehetséggondozás,** amely a kislétszámú tanulócsoportok miatt a differenciálást alkalmazva, egyénre szabott fejlesztéssel tanórán valósul meg.
* A gyermekek **egészséges testi-lelki fejlődésének** a lehetőségekhez képest optimális biztosítása.
* Mindennapos testnevelés megvalósítása: minden osztálycsoportnak.
* Meghatározó feladatunk az **anyanyelvi kommunikáció**. Ezért a szóbeli feleltetés az összevont osztályokban is kötelező.
* katasztrófavédelmi (tűzvédelem, munkavédelem, elsősegélynyújtás…) intézkedések tervezése tanulók, pedagógusok és a technikai dolgozók körében: tűz –munka és katasztrófavédelmi oktatás a dolgozók számára, tanulók számára, tűzriadó terv és gyakorlat. Elsősegélynyújtási ismeretek felelevenítése és folyamatos gyakorlása az iskola dolgozói és tanulói számára a védőnő bevonásával munkaterv alapján.

**A tagintézmény célja a 2022/23-es tanévben:**

Intézményünk az Almamellék-Somogyhárságyi Általános Iskola és Kollégium **nyolc osztályos tagiskolája, az idei évtől csak alsós évfolyamok indulnak**. A tanulók utaztatása Volánbusszal illetve falubuszokkal történik.

Az első tanóra 7: 45 – kor kezdődik, a tanév folyamán tanulóink 15: 05 - kor indulnak haza.

* Intézményünkben folyamatos a **nemzetiségi nyelv oktatása**. Feladatunk ennek a további fejlesztése.
* Feladatunk a **kompetencia alapú oktatás** az 1-4 osztályban.
* Továbbra is fontos: az **alapképességek megbízható fejlesztése**. Ehhez megfelelő és változatos módszerek felhasználása.
* Rendkívüli hangsúlyt kap továbbra is az **egészséges életmódra nevelés**, öt testnevelés óra, mind a négy osztályban.
* A pedagógusnak fel kell készítenie a gyerekeket **a harmonikus élet értékként való tiszteletére**, hogy önálló, felnőtt életükben képesek legyenek az életmódjukra vonatkozó helyes döntéseket hozni, egészséges életvitelt kialakítani**, konfliktusokat megoldani**.
* Fejleszteni szükséges a beteg, sérült és fogyatékos embertársak iránti **elfogadó és segítőkész magatartást.**
* **A beiskolázási körzeten kívüli tanulók bevonása iskolánkban az erősségeink kommunikálása által.**

A tanév elején végezzük el a szokásos szintfelméréseket, s ennek ismeretében dolgozzuk ki további feladatainkat, a végrehajtási tervünket, minden esetbe **fokozottan ügyelve arra, hogy a lemaradással küzdő gyermekeket felzárkóztassuk, továbbá a digitális kompetenciákat folyamatosan fejlesszük.**

* **Differenciáljunk!**

**Az év folyamán félévkor és évvégén hajtsuk végre a már hagyományos felméréseinket, magyar nyelv és irodalomból, matematikából és nemzetiségi német nyelvből.**

Meghatározó feladatunk az **anyanyelvi kommunikáció.** Ezért a szóbeli feleltetés az összevont osztályokban is kötelező.

A pontosságra, a helyes, hangsúlyos kifejezésre ügyeljünk. Az előforduló hibákat azonnal javítsuk.

* **Rendszeresen értékeljünk, osztályozzunk.**

Az órarend ismeretében tervezzen mindenki fogadóórát, annak függvényében, hogy a járványügyi helyzet a személyes kontaktok kialakítását milyen mértékben engedik meg, ezek a „ fogadóórák „ átkerülhetnek digitális térbe is, erről azonban informálni kell a tantestületi és szülői közösséget.

A minőségbiztosítás érdekében hagyományainknak megfelelően hajtsuk végre a következőket: A járványügyi protokollhoz igazodva.

**1.** **Személyre szóló eredményességi mutatók elkészítése**

**2. Nyitás az igénybe vevők irányába:**

* **Ennek érdekében: - nyílt nap szervezése**
* **Szülői Szervezet működtetése a már bevált módszer szerint**
* **Játszónapok tartása**
* **Hagyományos ünnepélyeink megtartása ( ezek megrendezésére az első félévben kevés esély mutatkozik)**

**3. Gyermeknap az elmúlt évihez hasonlóan**

**4. A tanév folyamán történő óralátogatás**

**5. Ne feledkezzünk meg a tanulmányi versenyekre való felkészülésről sem.**

**6. Figyelemmel kell kísérnünk az országos mérés, értékelés kívánalmait.**

* **A házirendet a tanulók az első nap ismerjék meg**, az elsősök kapják meg.

Minden osztályfőnöknek, és napközis csoportvezetőnek munkaköri kötelessége a hozzá tartozó tanulók gyermek-, és ifjúságvédelme.

Az oktatás – nevelés területére néhány feladat, melyet továbbra is fokozottan szem előtt kell tartanunk:

- A tanári kontroll (tanulók feletti) erősítése

- A tanári felkészülés, tervezés, szervezés alapossága

- Az órák legyenek érdekesek, változatosak, motiválók

- A tanulóktól elvárt viselkedési formák pontos konkrét megfogalmazása

- A rendszeres problémás viselkedés motivációjának megkeresése, mely a pedagógus feladata

- Következetesség

- Igazságosság

- A pedagógus kezében legyen mindig az irányítás! Tanulóink a határozatlanságot, bizonytalanságot, stb. hamar észreveszik.

A tanár feladata, hogy a fegyelmezés alapelveit a hétköznapokban alkalmazható gyakorlati módszerekké változtassa az osztályban.

**Oktató-nevelő munkánk során az alábbi területekre fordítunk kiemelt figyelmet:**

**Oktató-nevelő munka feladatai:**

1. Tanóráról gyereket kiküldeni tilos.

2. Neveletlen viselkedés mellett nem lehet szó nélkül elmenni.

3. A házirendet be kell tartani, és tartatni.

4. A dohányzás az intézményben tilos.

5. Felnőtt csak a kijelölt dohányzó helyen dohányozhat. A dohányzás ideje a tanórák közötti szünet ill. lyukasóra. Ügyeletes csak ügyeleti feladatán kívül dohányozhat.

6. Az iskolatitkár irodája munkahely. Csak munkavégzés céljából szabad ott tartózkodni.

7. Tanulóink az intézmény dolgozóival az intézményben nem tegeződhetnek.

A fentiek mindenkire vonatkozóan kötelezőek.

A családlátogatás munkaköri kötelesség!

Szülőkkel való kapcsolattartás több csatornán keresztül történjen meg.

Megkülönböztetett figyelmet kell fordítani az elemi-erkölcsi magatartási normák, a viselkedési kultúra fejlesztésére. Ide tartoznak a hagyományos alapértékek: - becsületesség, -személyes felelősségtudat, - érzelemgazdagság, - a természet szeretete, - a gyengébbek , kisebbek segítése stb. Küzdjünk a magyartalan, igénytelen, durva beszéd ellen! A házirend betartása, betartatása!

Határidő: folyamatos

Felelősök: minden pedagógus

* Idegen-nyelv oktatás:

A német nyelvet nemzetiségi nyelvoktatás formájában tanítjuk. Feladatunk az ehhez kapcsolódó néprajz és kultúra megismertetése is.

Cél: a nyelvet a gyakorlatban használni tudják.

Határidő: folyamatos

Felelős: nyelvet tanító nevelő

* Alsó-tagozat:

Az 1-2. és a 3-4. osztály van összevonva. Ennek megfelelő legyen a munka, melyet hasson át a játékosság, és szervesen épüljön az óvodai előképzettségre.

A felzárkóztató tevékenység egész éven át folyamatos legyen. A kapcsolattartás az óvodával legyen napra kész. A problémák feltárása és megoldása legyen mindennapos. Végezzük el a januári és májusi eredményméréseket. Szervezzünk színházlátogatást, ha a járványhelyzet lehetővé teszi. Tanítóink fektessenek nagy hangsúlyt az esztétikai-művészeti nevelőmunkára.

Formája: egész napos iskola, iskola-otthonos oktatási formára

Határidő: folyamatos

Felelős: alsós nevelők

* Étkezés, tanulószoba:

A délutáni tanulószobai és szabadidős tevékenységek is kötött időjűek, tartsuk be a foglalkozások pontos idejét.

Fő feladatok:

Tanulni és tanulni hagyni.

• Fegyelem, önfegyelem kialakítása.

• Önálló tanulásra szoktatás.

• A tanulási technikák elsajátíttatása.

– az előzetes tudás és tapasztalatok mozgósítása

– az egyénre szabott tanulási módszerek, eljárások kiépítése

– a csoportos tanulás módszerei kooperatív csoportmunka

– az emlékezet erősítése, a célszerű rögzítési módszerek kialakítása

– a gondolkodási kultúra művelése

– az önművelés igényének és szokásának kibontakoztatása

– az élethosszig tartó tanulás eszközeinek megismerése, módszereinek elsajátítása

– az alapkészségek kialakítása (értő olvasás, íráskészség, számfogalom fejlesztése)

Cél: az itt eltöltött idő minden perce eredményes legyen.

A tanulási időt elő kell készíteni, a rendjét meg kell szervezni. Megfelelő ülésrendre továbbra is figyelni kell. A házi feladatok mennyiségileg mindig, minőségileg szúrópróbaszerűen legyenek leellenőrizve. A tanterembe a napközis tanuláshoz a tankönyveket be kell állítani. A szóbeli feladatokat is ellenőrizni kell. Minden tanulónak elfoglaltságot kell biztosítani! Más a munkazaj, és más a rendetlenkedés zaja. A hangoskodással egymást zavarják!

Tanszobáról gyereket elvinni csak rendkívüli esetben, tagintézményvezetői engedéllyel szabad.

Továbbra is nagy figyelmet kell fordítani a szabadidő hasznos eltöltésére. Jó idő esetén lehetőleg kinti foglalkozásokat kell tervezni. Fontos az új játékok tanítása, tanulása. Meg kell tanítani játszani a gyerekeket. A szabadidő aktív részese legyen a pedagógus.

Határidő: folyamatos

Felelős: minden napköziben tevékenykedő nevelő

* Étkeztetés: A járványügyi protokollhoz igazodva, a biztonsági előírások betartásával.

Ideje 11,25-12,15 óráig. Az étkeztetés legyen kulturált, s pedagógiai célzatú. Az étkeztetés csoportos. 14 óra után pedagógus sem veheti igénybe az étkeztetést. Az étkezésnél az átvonulás legyen kulturált, fegyelmezett. /tízórainál is/

Határidő: folyamatos

Felelős: minden nevelő

* **bukási mutatók értékelése a múlt tanév alapján-intézkedések ebben a tanévben-lemorzsolódás csökkentése:**

Az elmúlt tanévben 1 fő évismétlőnk és 2 fő egyéni tanrendű pótvizsgára kötelezett tanuló volt az alsós évfolyamainkon. A javítóvizsga eredményeként mindkét tanuló évfolyamismétlésre kötelezett.

A 2021-2022-es tanévben nem volt lemorzsolódással veszélyeztetett tanulónk.

Iskolánk sajátos helyzetéből adódóan ebben a tanévben a felső tagozaton már csak egy 8. évfolyamos osztályunk volt. A lemorzsolódással veszélyeztetett tanulók statisztikai adatai ezért csak ezzel összefüggésben értelmezhetők.

Kiemelt hangsúlyt fordítottunk a prevenciós tevékenységekre.

* **Osztályozó vizsgát** tett összesen 21 fő egyéni tanrendű tanulónk vizsgázott, ebből 2 fő 3. osztályos tanuló sikertelen vizsgát tett, évismétlésre kötelezett, ebből 1 fő másik intézménybe iratkozott át. A sikeres vizsga ellenére 2 fő 1. évfolyamos tanuló szülői kérésre évfolyamot ismétel, 1 fő más intézményben folytatja tanulmányait.
* **A vírusveszély csökkentése érdekében tervezett intézkedések:**
* A járványügyi helyzet folyamatos detektálása a mutatók ( fertőzött illetve karantén alá kerülő munkatársak, tanulók, családtagok ) figyelése által.
* Az aktuális helyzethez igazodó intézkedések alkalmazása
* Megelőző intézkedések:

1. Az oltásfelvétel előnyeinek hangsúlyozása
2. A higiéniai szabályok körültekintő alkalmazása (folyamatos fertőtlenítő takarítás, kézfertőtlenítő kihelyezése, és használatának ösztönzése, szociális távolságtartás alkalmazása, maszkviselés)
3. A folyamatos takarítási protokoll végzéséért a takarítószemélyzet felelős, ellenőrzi a jelenlévő pedagógus, tagintézményvezető és Gayer Veronika ügyviteli alkalmazott.
4. A gyermekek higiéniás járványügyi szabályainak betartásáért az ügyeletes pedagógus illetve az osztályában tartózkodó pedagógus a felelős, az osztálytermeket tanórák között zárva tartjuk.
5. Beteg tanuló, vagy munkatárs orvosi kontrollja, a fertőzésveszély csökkentése érdekében
6. Iskolánkat kizárólag egészséges gyermek látogathatja! Amennyiben a szülő gyermekénél bármilyen tünetet észlel köteles a gyermek orvosi vizsgálatáról gondoskodni, továbbá koronavírus- gyanú vagy igazolt fertőzés esetén az iskolát értesíteni!
7. Betegség miatti hiányzást követően a gyermek kizárólag orvosi igazolással térhet vissza az iskolába.
8. Szükség esetén testhőmérés beléptetéskor
9. Az épületbe lépés szabályainak szigorítása.

* **Az esetlegesen megvalósuló digitális munkarendre történő átállás során az intézmény által tervezett intézkedések, eljárások** **vázlatos ismertetése:**
* A családok digitális erőforrásainak feltérképezése: eszközök, internethozzáférés, digitális kompetenciák,
* Az ügyeletet kérő tanulók felmérése, az ügyelet megszervezése,
* A tanulók, a kollégák és szülők által már ismert digitális munkamódszerek alkalmazása, a tananyag prezentálásához, gyakorlás- rendszerezéséhez és értékeléshez igazodó digitális platformokon: Kréta felület, google classroom, redmenta, facebook,
* Az elmúlt időszak alatt digitális kompetenciákkal gazdagodtak a felületeket használó szereplők és bár a jelenléti oktatás előnyeivel nem versenyezhet a digitális módszertan, szükség esetén alkalmazni tudjuk az eredményes oktató- nevelő munkában.

A tanév kiemelt iskolai eseménye/programja:

|  |  |  |  |
| --- | --- | --- | --- |
| **Hónap** | **Nap** | **Esemény/program** | **Felelős(ök)** |
| 09. | 01. | Tanévnyitó | Gáyerné Lutz Bernadett |
| 09. | 19. | szülői értekezlet | osztályfőnökök |
| 10. | 06. | Megemlékezés az aradi vértanukról | osztályfőnökök |
| 10. | 21. | Megemlékezés a 1956-os forradalomról | osztályfőnökök |
| 11. | 11. | Márton napi ünnepség, projekt nap | osztályfőnökök |
| 12. | 21. | Karácsonyi ünnepség, projekt nap | Méhész Rita |
| 01. | 23. | Félévzáró nevelő testületi értekezlet | tagint. vez. |
| 02. | 06. | Szülői értekezlet | osztályfőnökök |
| 02. | 17. | Farsangi karnevál, projekt nap | osztályfőnökök |
| 03. | 14. | 1848-49 forradalom és szabadságharc évfordulója | osztályfőnökök |
| 05. | 12. | Szülők napja | Lovászné Kaizer Renáta |
| 06. | 01. | Nemzeti összetartozás napja | osztályfőnökök |
| 06. | 02. | Pedagógusnap | tagint. vez. |
| 06. | 15. | Gyermeknap | osztályfőnökök |
| 06. | 16. | Tanévzáró ünnepség | Méhész Rita |
| 06. | 21.-25-ig | Bizonyítványok átadása | osztályfőnökök |
| 06. | 25. | Tanévzáró értekezlet | tagint. vez. |
|  |  |  |  |

**Helyi tantervben a tanév során bekövetkező változások kerültek beépítésre, a Nemzeti alaptanterv kiadásáról, bevezetéséről és alkalmazásáról szóló az 5/2020. (I.31.) Korm. rendelettel összhangban: 3.-4. évfolyam**

* **Vizuális kultúra:** Ebben az iskolaszakaszban is kiemelt fontosságú az örömteli, motivált alkotói energiák fenntartása, melyet a változatos, élményalapú feladatok rendszerében, a gyerekek személyes érdeklődését figyelemmel kísérő és azt elfogadó, differenciált feladatkiadással, személyre szabott, formáló- segítő értékeléssel és figyelemmel érhetünk el. A gyerekek rajzolási, ábrázolási képességeinek fejlődése saját rajzi sémáik változásában követhető nyomon. A fejlesztés érdekében a sématörést elősegítő, változatos, jól szemléltetett feladatokat kell a tanulócsoport alapos ismeretének birtokában terveznünk. Az emberábrázolás, arcábrázolás a gyerekek között kialakult baráti körökben, egymás rajzi szokásainak eltanulásával is változik. A tér megjelenítésére alkalmazott ábrázolási sémák változására ugyanígy hatással van a gyerek környezetében élő idősebb testvér, a rajzolni tudó szülő is. A vizuális műveltség megalapozásának jelentős állomása ez az időszak, amikor az érzékszerveik segítségével a környezet jelenségeinek a lehető legpontosabb megfigyelése zajlik. Ekkor fejleszthető leginkább a hétköznapi és a művészi vizuális közlések közötti azonosságok és különbségek felismerése és rendszerezése az életkornak megfelelő szinten. Az adott korosztály mindennapi digitális eszközfelhasználó. Ezért fontos a digitális képkészítés lehetőségeivel, a gyerek környezetében egyre hangsúlyosabbá váló médiajelenségekkel iskolai keretek között zajló foglalkozás is. A valós anyagokhoz és eszközökhöz kötött alkotás motiválása, segítése, kiemelt tanítói feladat. A 3-4. évfolyam tanulói egyre inkább képesek tanulótársaik alkotásait értékelni. Fontos, hogy ez a képesség saját munkájuk értékelésében is megmutatkozzon, értéknek tekintsék a befejezett, kész alkotás létrehozását.
* **Testnevelés:** A testnevelés fő célja mellett részcél az 1–4. évfolyam körében megjelenő mozgásszervi elváltozásokkal rendelkező, belgyógyászati betegségekben szenvedő gyermekek testedzésének, mozgásműveltségük kialakításának biztosítása, az egészségi állapot, a teljesítőképesség helyreállítását kínáló testgyakorlatok elsajátítása és rendszeres végzése, a preventív szemlélet alkalmazása. Az alsó tagozatos testnevelés célja ‒ a prevenciót maximálisan figyelembe véve ‒ a tanulók mozgásműveltségének, mozgáskészségeinek, motoros képességeinek olyan szintre fejlesztése, hogy alkalmassá váljanak a sikeres mozgásos cselekvéstanulásra és testedzésre. Célként szolgál továbbá a diákok önismeretének fejlesztése, énképének, érzelmi-akarati készségeinek formálása, a szabálykövető magatartásminták kialakítása. A testnevelés a motoros képességek fejlesztésével hozzájárul ahhoz, hogy a gyerekek az életkoruknak és testi adottságaiknak megfelelő erővel, gyorsasággal és állóképességgel rendelkezzenek. Ugyanakkor korosztályuknak megfelelően fejlődik izomérzékelésük, ritmus- és reakcióképességük, térbeli tájékozódó és egyensúlyozó képességük. A mozgástanulás során elsajátítják a különböző futások, ugrások és dobások alaptechnikáit. Megtanulnak egyszerű támasz-, függés- és egyensúlygyakorlatokat.
* **Technika és életvitel:** A nevelés-oktatás középpontjában az alkotótevékenység, a tapasztalati úton történő tanulás és a munka áll. Mindezt játékos tapasztalatszerzés, felfedezés, alkotás jellemzi. A tanulók rendszerszemléletének kialakulását elősegíti az évszakok körforgásának, a napirendnek, a néphagyományoknak, az ünnepeknek és a jeles napoknak a megismerése. Az életkori sajátosságok mentén kiemelt szempont a kézügyesség fejlesztése. A tanórákon végzett tudatos, tervszerűen átalakító, megmunkáló tevékenységek magukba foglalják a különféle anyagok, azok megmunkálhatóságának megismerését, megtapasztalását, a tervező és technológiai folyamatok alkalmazását, a munka során keletkező hulladékok környezettudatos elhelyezését. Munkájuk során fokozódik a tanulók önállósága, így már saját terv alapján dolgozva készítik el a munkadarabokat. Egyéni és csoportos munkában is jól szervezetten dolgoznak. Erősödik belső motivációjuk, megélik az alkotás örömét, büszkék munkáikra. Felfedezik és elismerik saját és mások kiemelkedő munkáit, ugyanakkor a hibák azonosítása után képesek a javító szándékú korrigálásra.
* **Matematika:** Az első két évet meghatározó alapozó tevékenységek folytatása mellett ebben az időszakban fokozatosan több szerepet kapnak a fogalmi gondolkodást előkészítő megfigyelések, az összefüggések felfedeztetése, a képi információk feldolgozása és az általánosítás. A tanulók egyre önállóbban értelmezik a hallott, olvasott matematikai tartalmú szövegeket, és maguk is alkotnak ilyeneket szóban és írásban. A kapcsolatok, összefüggések, feltételezések és magyarázatok felismerése és értelmezése hozzátartozik a fogalmak építéséhez és egyben a kreatív, problémamegoldó és logikai gondolkodás fejlődéséhez. A tanulási folyamat szerves részeként nagy szerepet kap a vélemények megfogalmazása, meghallgatása, ütköztetése. A tanulók munkájának értékelésében hangsúlyt kap az önismeretet és önértékelést alakító szempontok tudatosítása. Mind ezek segítik a tanulókat a felső tagozatba lépéskor az átmeneti nehézségek leküzdésében. A kis számok körében – az első két évfolyamon – megkezdett számfogalom-alakítást tovább erősítjük a nagyobb számkör segítségével, és tapasztalatot szerzünk a nagyobb számokról. Emellett tevékenységeket végzünk a tört számok és a negatív számok fogalmának alapozására. Fontos továbblépés, hogy a 4. évfolyam végére rutinszerűvé válik az alapműveletek végzése a 100-as számkörben. A mérési tapasztalatok gazdagodnak, de még mindig a mennyiségek helyes képzetének kialakítása a fontos. Az eszköz nélküli átváltás nem követelmény. A tanulók a geometriai feladatok során is egyre önállóbban és pontosabban meg tudják fogalmazni észrevételeiket, jellemezni tudják alkotásaikat. Negyedik évfolyam végére a sok tevékenység eredményeként bizonyos fogalmakról biztos tapasztalattal rendelkeznek, melyekre szükségük lesz a felső tagozaton. A 3–4. évfolyamon a matematika tantárgy alapóraszáma 272 óra. A témaköröknél megadott óraszámokba szükség esetén bele kell építeni az ismeretszerzés mellé a differenciált fejlesztést (felzárkóztatást, tehetséggondozást), a játékos gyakorlást és a számonkérést is.
* **Magyar nyelv és irodalom:** A harmadik-negyedik évfolyamon továbbra is kiemelt feladat az ösztönös nyelvhasználat tudatossá tétele és annak fejlesztése. Figyelembe kell venni, hogy a tanulók nyelvi képességei különbözőek. Ezért folyamatosan szükséges az egyéni képességeket figyelembe vevő differenciált fejlesztés. A beszédfejlesztés, az olvasástechnika és a szövegértés fejlesztése párhuzamosan folyik. Változatos műfajú és típusú szövegek segítik az egyéni szövegértelmezés kialakulását, és alapozzák a szövegfeldolgozás és a szövegből való tanulás technikáit. A kronologikus gondolkodás fejlesztése ebben az időszakban kezdődik meg történelmi témájú szövegek segítségével. Az írástechnika fejlesztése és az eszközszintű íráshasználat ezen a két évfolyamon is folytatódik. Nem nyelvi ismereteket tanítunk, hanem játékos, élményszerű tapasztalatokon alapuló fejlesztés folyik. A szófaji fogalmak helyett a szavak jelentésével és helyesírásával foglalkozunk. A szóbeli és az írásbeli kifejezőkészség fejlesztése párhuzamosan zajlik. Az írásbeli szövegalkotásban az a cél, hogy élményalapú szövegek készüljenek akár közös alkotásként is. Ezek érdemjeggyel történő értékelése – az értékelés szubjektív jellege miatt – nem javasolt.
* **Környezetismeret:** A környezetismeret tanításának legfontosabb célja a 3–4. évfolyamon azoknak a képességeknek a fejlesztése, valamint azoknak a szokásoknak az alakítása, melyek szűkebb és tágabb környezetük megismeréséhez és a felsőbb évfolyamokon a természettudományos tárgyak tanulásához szükségesek. A környezetismeret tantárgy tanítása a 3. évfolyamon kezdődik, és az olvasás, valamint a technológia tantárgyak kereteiben, az 1–2. évfolyamon megvalósult fejlesztésekre és tevékenységekre épül. A mérések metodikájának megtanítása a matematika tantárgyra, 2. osztályra helyeződik át. Az összehasonlítás, csoportosítás, rendezés, mérés a matematikai készségfejlesztést is segíti, a leírás módszerével fejleszthetők a kommunikációs képességek is. A környezetismeret-órán végzett tevékenységek többsége társak közötti kooperációt igényel.
* **Etika:** Az alsó tagozat 3–4. évfolyamán az etika tantárgy célkitűzése a korábbi években megalapozott ismeretek elmélyítése, a készségek továbbfejlesztése; a felvetett témákban való alaposabb elmélyülés. A reális énkép kialakítására építve megkezdődhet a személyes erősségek és hiányosságok feltérképezése és alakítása; a szocio-emocionális készségek tudatos fejlesztése és a tanulót közvetlenül körülvevő társadalmi közegek után a tágabb környezet etikai szempontú vizsgálata és megértése. A pedagógiai munka fontos eleme a tanulók önálló kötelezettségtudatának, akaraterejének és öntevékenységének fejlesztése; a szorgalom, kitartás és felelősségvállalás autonóm erkölcsi értékrendbe való beépülésének előmozdítása. Az alsó tagozat 3–4. évfolyamán a korábbi években megalapozott normatív erkölcsi gondolkodás, önismeret, érzelmi intellektus, spirituális világkép és társas felelősségvállalás tovább fejlődik, elmélyül, az értékrend stabilizálódik, ennek következtében a tanulók egyre határozottabban nyilvánítják ki saját véleményüket, egyre megalapozottabban hoznak döntéseket.
* **Ének-zene:** A harmadik és negyedik évfolyamokon fő feladat az előzőekben megszerzett ismeretek és készségek továbbfejlesztése, mélyítése elsősorban élményszerű és játékos módon. A tanulók e nevelési – oktatási szakasz végére a dalokat tisztán, stílusosan, magabiztosan, örömmel énekelik. A tanulók az énekelt dalok meghatározott zenei elemeit megfigyelik, tanári rávezetéssel tudatosítják, felismerik kottaképről, és tanári segítséggel reprodukálják. A zenei elemeket, a ritmikai, dallami, és hallási készségeket improvizációs és kreatív játékos feladatokkal gyakorolják (ritmusvaráció, osztinátó). A különböző karaktereket a tanult dalokban, zeneművekben megfigyelik, majd testhangszerekkel (pl. taps, csettintés, combütögetés, dobbantás) és saját készítésű hangzó eszközökkel reprodukálják. A tanulók a hangszerekkel lehetőség szerint többféle formában is találkoznak, elsősorban a hallgatott zenékben figyelik meg, de élőben is találkoznak velük zenei előadásokon, koncerteken. A maguk által készített hangkeltő eszközöket pedig improvizációs, játékos feladatokban használják. A tantárgyi fejlesztés eredményeképpen magasabb szintre jut előadói, zenei befogadói és alkotói készségük. A zenehallgatáskor átélt élményeiket szóval, rajzzal, tánccal és szabad mozgás improvizációval fejezik ki. A hallgatott zenékben felismerik a tanult zenei elemeket, karaktereket.
* **Digitális kultúra:** A digitális kultúra az alsó tagozaton megalapozza azokat a tudáselemeket, attitűdöket, melyekre egyrészt a tárgy későbbi tanulása során lesz szükségük a tanulóknak, másrészt lehetővé teszi a digitális kompetencia más tudásterületeken történő alkalmazását. A megvalósítás során fő alapelvnek a tevékenység-központúság, az életkori sajátosságok figyelembevétele tekinthető, hiszen ebben az életkori szakaszban a közvetlen tapasztalás kulcsfontosságú. Igen lényeges, hogy a tanulók olyan példákkal, lehetőségekkel szembesüljenek, melyeket közvetlen környezetükben is megtapasztalhatnak, illetve mindennapi életük szerves részét képezik. E környezetből kiindulva valósul meg az a fejlesztési folyamat, melynek eredményeképpen képesek lesznek a digitális környezetben tanulni, szórakozni, játszani, kísérletezni oly módon, hogy ismerik a digitális technológia előnyeit, veszélyeit, és képesek azt integrálni más tantárgyak tudáselemei közé. Kapcsolatba kerülnek olyan digitális tananyagokkal, portálokkal, tudásbázisokkal és fejlesztőalkalmazásokkal, melyek a 8-10 éves korosztály sajátosságait figyelembe véve segítik önálló és csoportos tanulásukat, egyéni érdeklődésük kielégítését, a tehetségfejlesztést és a felzárkóztatást egyaránt. Az algoritmikus gondolkodás életkori sajátosságoknak megfelelő tevékenység-központú fejlesztése a tanulás tanulását, a tanulási eredményt és a tanulással kapcsolatos attitűdöket is pozitív irányba befolyásolja.
* **Nemzetiségi német nyelv és irodalom:** A beszédkészség, a szóbeli szövegek megértésének, értelmezésének és alkotásának fejlesztése a nemzetiségi tanító folyamatos feladata. Ezért különösen fontos a kulturált nyelvi magatartás megalapozása, a szókincs aktivizálása szövegalkotó feladatokkal, a narráció ösztönzése, gyakoroltatása.

Az olvasástechnika eszközzé fejlesztése feltételt teremt az írott szövegek önálló megértéséhez. A szövegek értelmezésével és feldolgozásával felkészít az alapvető szövegműveletek önálló alkalmazására. Az olvasmányok sokoldalú feldolgozása lehetőséget teremt egyszerű irodalmi formákkal kapcsolatos tapasztalatok szerzésére, a német nyelv és a német nyelvterületek kulturális hagyományainak megismerésére, az olvasás megszerettetésére.

Az önálló tanulás képességének kialakítása az olvasás–szövegértés képességének fejlesztésébe ágyazva az ismeretszerző képességek intenzív fejlesztését szolgálja. Fontos a tanulási szokások és technikák tanulása, a különféle források és azok használatának, az információszerzés lehetőségeinek megismerése.

A 3−4. évfolyamon az írás–helyesírás tanításának célja az életkornak megfelelő írástechnika kialakítása, az olvashatóság, a rendezettség és a helyesség igényével.

A tapasztalati megalapozottságú, elemi szintű grammatikai ismeretek révén elkezdődik a tudatos nyelvhasználat kialakulásának folyamata.

* **Német népismeret:** A német népismeret tantárgy feladata – identitás-és értékközvetítés – hatással van a módszerek megválasztására. A nyitott oktatási formákban történő tanítás olyan ismeretszerzést biztosít, amely az élménytől a cselekvésen és megértésen át a tapasztalathoz vezet.E kreatív és cselekvésközpontú feldolgozási formák (Freiarbeit, állomásokon való tanulás, műhelytanítás, múzeumpedagógiai foglalkozások, iskolai projektek) a tanulókat olyan tapasztalatokhoz segítik, amelyekre saját környezetükben már nem tehetnek szert. A tantárgy a kulcskompetenciák fejlesztése során eléri, hogy a tanulók alkalmassá váljanak önálló projektek lebonyolítására.

**Tehetséggondozás és felzárkóztatás**

* Tanulmányi versenyek:
* A Szigetvári Tankerületi Központhoz tartozó iskolák által szervezett helyi tanulmányi versenyek: pl. matematika, szövegértés, helyesírás, népdaléneklés, kiejtési, mese és versmondó versenyek.
* Országos tanulmányi versenyek feltérképezése az alsó tagozatosok számára.

**Feladat:** tanulmányi versenyekre jelentkezés, felkészítés  
**Felelős:** tagintézmény-vezető helyettes, munkaközösség-vezetők, könyvtáros, versenyre felkészítő pedagógus

* Sportversenyek:
* Grundbirkózás, kispályás labdarugó torna, diákolimpia.

**Feladat:** sportversenyekre jelentkezés, felkészítés

**Felelős:** tagintézmény-vezető/helyettes, testnevelő tanár, versenyre felkészítő pedagógus

* **Alsó tagozat tehetséggondozás**

A tehetséggondozás a kislétszámú tanulócsoportok miatt a differenciálást alkalmazva, egyénre szabott fejlesztéssel tanórán valósul meg.

**Felelős**: A kompetenciaterületet oktató pedagógus, munkaközösségvezető

* **Alsó tagozat felzárkóztatás**

A felzárkóztatás a kislétszámú tanulócsoportok miatt a differenciálást alkalmazva, egyénre szabott fejlesztéssel tanórán valósul meg.

A tanmenetbe építve, a tanórai differenciálás lehetőségeit megragadva fejlesztik tanulóinkat a pedagógus kollégák.

**Felelős:** munkaközösségvezető, a kompetenciaterületet oktató pedagógus

* **Fejlesztő foglalkozás**.
* A nevelési tanácsadó és a szakszolgálat vizsgálata alapján ellátásra szoruló tanulók:

A 2022 – 2023-as tanévben SNI tanuló nincs.

A 2022– 2023 –as tanévben 1 fő 2. osztályos BTM-es tanulónk van, aki tanulási nehézségekkel küzd. A Szigetvári Szakszolgálat szakvéleményét figyelembe véve fejlesztik a gyermeket pedagógusaink.

**Felelős**: tagintézményvezető, alsós munkaközösség vezető, pedagógusok.

**Pályaválasztás, továbbtanulás**

**Nincs felső évfolyam**

**Testnevelés és sport**

Minden napra szervezzünk valamilyen sport tevékenységet! A testnevelésórák megtartása a szabályok figyelembevétele mellet, azok fokozott betartásával tarthatók meg.

Az alacsony létszám miatt fontoljuk meg az iskolák közötti versenyekre való nevezést, gesztorintézményünkkel, az Almamelléki Iskolával közösen sok versenyre eljutottak eddig is tanulóink, az Önkormányzatok a szállításban segítséget nyújtottak. Azokat a sportolási lehetőségeket karoljuk fel, melyekhez létszámunk és eszközeink adottak. Használjuk a röplabda pályát, kosárlabda pályát /. Az elhasználódott sportszerek felújítása fokozatosan történik. /foci, kézi, röplabda, kosárlabda, tollas-ütő, asztalitenisz ütők stb. /

Egységesen tornaruha, tornacipő kötelező. Minden félévben legalább két új játékot tanítsunk meg.

Szertárhasználat: Csak ott lehet tárolni labdákat, egyéb testneveléssel kapcsolatos sportszereket!

**Határidő: folyamatos**

**Felelős: testnevelést tanító nevelők**

**Mérés, értékelés, vizsgáztatás**

* **Első évfolyamos tanulók felmérése**:

A Difer adatszolgáltatással és vizsgálattal kapcsolatos teendők határidejét a 2022/2023. tanév rendjéről szóló [22/2022 (VII. 29.) BM rendelet](https://njt.hu/jogszabaly/2022-22-20-0A.0) 12. § (9) bekezdése határozza meg.

Az ebben meghatározottak szerint a tanuló eltérő ütemű fejlődéséből, fejlesztési szükségleteiből fakadó egyéni hátrányok csökkentése, továbbá az alapkészségek sikeres megalapozása és kibontakoztatása érdekében az általános iskolák **2022. október 14-ig** felmérik azon első évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a későbbiekben támogatni, és ezért a pedagógus indokoltnak látja az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását.

Az általános iskolák **2022. október 28-ig** jelentik az Oktatási Hivatalnak - a Hivatal által meghatározott módon - az érintett tanulók létszámát. Az adatszolgáltatás módjáról az érintett intézményeket az Oktatási Hivatal levélben tájékoztatni fogja.

A kiválasztott tanulókkal a vizsgálatokat az iskoláknak **2022. december 9-ig** kell elvégezniük. A vizsgálat elvégzéséhez a Diagnosztikus fejlődésvizsgáló rendszer 4-8 évesek számára elnevezésű programcsomagot kell használni.

Felelős: Tagintézményvezető, alsós munkaközösség vezető, 1.-2. osztályfőnök.

* **Negyedik évfolyamos tanulók mérése:**
* Kísérleti bemeneti mérés szövegértésből és matematikából

2022. november 14-e és 30-a között lesz.

* Kimeneti mérés szövegértésből és matematikából

2023. március 6- június 9. között lesz.

* **A tanulók fizikai állóképességének felmérése: nem lesz**
* **Kompetenciamérés: nem lesz**
* **Osztályozó és javítóvizsga időpontja:**

Osztályozó vizsgára a félévet megelőző héten, 2023. január 11. -12. -13-án valamint a szorgalmi időszak befejezése előtti héten 2023. június 05.-06. -07-én kerül sor.

Amennyiben javító vizsga megszervezése is szükséges arra augusztus 31-e előtti hétfői napon kerül majd sor.   
Felelős: tagintézmény-vezető

**A 2022/23. tanév rendje**

A **tanítási napok száma:183** nap

A téli szünet előtti utolsó tanítási nap 2022. december 21. (szerda), a szünet utáni első tanítási nap 2023. január 9. (hétfő). (3) A tavaszi szünet előtti utolsó tanítási nap 2023. április 5. (szerda), a szünet utáni első tanítási nap 2023. április 12. (szerda). Utolsó tanítási nap 2023. június 16.

* **Tanítási szünetek:** 
  + **téli szünet:** 
    - utolsó tanítási nap: 2022. december 21. (szerda)
    - első tanítási nap: 2023. január 9. (hétfő)
* **tavaszi szünet:** 
  + - utolsó tanítási nap: 2023. április 5. (szerda)
    - első tanítási nap: 2023. április 12. (szerda)
* **Tanítás nélküli munkanapok (4 nap) felhasználása:** 
  + Szigetvár Pedagógiai Nap 2022.októberében 1 nap, elmaradás esetén, helyette munkaértekezlet 2023.05.16-án.
  + Pályaorientációs célú tanítás nélküli munkanap: 2022. október 15.
  + Pedagógusnap 2023. június 02.
  + Gyereknap 2023. június 15. (DÖK)

* **Munkarendváltozások**
  + **2022. október 15. szombat munkanap**  
    **2022. október 31. hétfő pihenőnap**

**Ünnepélyek, megemlékezések**

**Eseménynaptár/Programterv**

|  |  |  |  |  |
| --- | --- | --- | --- | --- |
| **Hónap** | **Nap** | **Esemény /program** | **Felelős(ök)** | **Finanszírozási igény rövid ismertetése** (milyen eszköz, anyag, szolgáltatás, utazási költség, bérköltség szükséglete van az eseménynek) |
| 09. | 01. | Tanévnyitó | Gáyerné Lutz Bernadett | 0.-Ft |
| 09. | 19. | szülői értekezlet | osztályfőnökök | 0.-Ft |
| 10. | 06 | Megemlékezés az aradi vértanukról | osztályfőnökök | 0.-Ft |
| 10. | 21. | Megemlékezés a 1956-os forradalomról | osztályfőnökök | 0.-Ft |
| 11. | 11. | Márton napi ünnepség, projekt nap | Méhész Rita | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 12. | 21. | Karácsonyi ünnepség, projekt nap | Gayerné Lutz Bernadett | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 01. | 23. | Félévzáró nevelő testületi értekezlet | tagint. vez. | 0.-Ft |
| 02. | 06. | Szülői értekezlet | osztályfőnökök | 0.-Ft |
| 02. | 17. | Farsangi karnevál, projekt nap | osztályfőnökök | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 03. | 14. | 1848-49 forradalom és szabadságharc évfordulója | osztályfőnökök | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 05. | 12. | Szülők napja | Méhész Rita | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 06. | 01. | Nemzeti összetartozás napja | osztályfőnökök | 0.-Ft |
| 06. | 02. | Pedagógus  nap | tagint. vez. | 0.-Ft |
| 06. | 15. | Gyermeknap | osztályfőnökök | A projektnap során a gyerekekkel készített emlék és dísztárgyak anyag költsége (színes lap, ragasztó, filc, egyéb dekorációs anyagok):20.000.-Ft. |
| 06. | 16. | Tanévzáró ünnepség | Gáyerné Lutz Bernadett | Hagyományos tanévzáró ünnepségünkhöz pedagógiai szakmai anyag vásárlása: 20.000.-Ft. |
| 06. | 21-25-ig | Bizonyítványok átadása | Osztályfőnökök | 0.-Ft |
| 06. | 25. | Tanévzáró értekezlet | tagint. vez. | 0.- Ft |

**Versenynaptár**

|  |  |  |  |
| --- | --- | --- | --- |
| **Verseny tervezett időpontja** | **Verseny megnevezése** | **Verseny tervezett helyszíne** | **Finanszírozási igény rövid ismertetése** (milyen eszköz, anyag, szolgáltatás, utazási költség, bérköltség szükséglete van az eseménynek) |
| 2022/2023. tanév folyamán folyamatosan | Grundbirkózás Almamellékkel közös szervezésben | Pécs | Az Almamelléki Intézménnyel közös szervezésben 0.-Ft |
| 2022/2023. tanév folyamán folyamatosan | Térségi tanulmányi versenyek: pl. matematika, szövegértés, helyesírás, népdaléneklés, kiejtési, mese és versmondó versenyek. | Szigetvár, Kétújfalu, Mozsgó, Almamellék, Szentlőrinc |  |
| 2022/2023. tanév folyamán folyamatosan | Intézményen belüli Nemzetiségi német szavalóverseny | Almamellék | Az Almamelléki Intézménnyel közös szervezésben  Tervezett utazási költség: 0.- Ft |
|  |  |  |  |

**Záradék**

A munkaterv elhelyezése: Tanári szobában nyomtatott formában és számítógépen digitális formában, iskola titkári irodában számítógépen digitális formában.

A munkaterv értékelése, módosítása:

A munkaterv elkészítésének folyamatába bevontuk a munkaközösségeket, meghallgattuk a DŐK és a Szülői Szervezet véleményét is. Tulajdonképpen az elkészült dokumentum minden érintett szempontjainak beépítését tartalmazza.

Módosítására e tényezők miatt nem volt szükség.

A munkaterv értékelésére, módosítása:

Az Almamellék-Somogyhárságyi Általános Iskola és Kollégium Somogyhárságyi Tagiskolája 2022/2023. tanévre vonatkozó munkatervét a nevelőtestület a 2022.október 5-én megtartott ülésén fogadta el.

Az Almamellék-Somogyhárságyi Általános Iskola és Kollégium Somogyhárságyi Tagiskolája 2022/2023. tanévre vonatkozó munkatervét a DÖK a 2022. október 5-én megtartott ülésén fogadta el.

Az Almamellék-Somogyhárságyi Általános Iskola és Kollégium Somogyhárságyi Tagiskolája 2022/2023. tanévre vonatkozó munkatervét a Szülői Szervezet a 2022. október 5-én megtartott ülésén fogadta el.

Dátum: Somogyhárságy, 2022. október 5.

Lovászné Kaizer Renáta

Tagintézményvezető

s.k.